**УТВЪРДИЛ:**

**(Цветан Цветков – председател на Сметната палата)**

Д О К У М Е Н Т А Ц И Я

ЗА УЧАСТИЕ В ПРОЦЕДУРА чрез публично състезание ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ

***„Доставка чрез покупка на три броя нови хибридни автомобила за нуждите на Сметна палата на Република България“***

**гр. София, 2019 г.**

**СЪДЪРЖАНИЕ**

**I. ПЪЛНО ОПИСАНИЕ НА ПРЕДМЕТА НА ОБЩЕСТВЕНАТА ПОРЪЧКА**

**II. ПРОГНОЗНА СТОЙНОСТ**

**III. СРОК И МЯСТО НА ИЗПЪЛНЕНИЕ**

**IV.ТЕХНИЧЕСКИ СПЕЦИФИКАЦИИ**

**1.Технически спецификации**

**2.Общи изисквания към автомобилите**

**V. КРИТЕРИИ ЗА ВЪЗЛАГАНЕ НА ПОРЪЧКАТА. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

**VI. УСЛОВИЯ ЗА УЧАСТИЕ И ИЗИСКВАНИЯ КЪМ УЧАСТНИЦИТЕ**

**1. Общи изисквания**

**2. Лично състояние**

**3. Критерии за подбор на участниците**

**4. Изисквания към изпълнението**

**VII.УКАЗАНИЯ ЗА ПОДГОТОВКА НА ОФЕРТАTA**

**1. Изисквания към офертата**

**2. Съдържание на офертата**

**3. Подаване на офертите**

**4. Валидност на офертите**

**5. Комуникация между възложител и участниците**

**VIII. ОЦЕНКА И КЛАСИРАНЕ НА ОФЕРТИТЕ**

**IX. СКЛЮЧВАНЕ НА ДОГОВОР**

**X. ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПЛАЩАНЕ**

1. **ОПИСАНИЕ НА ПРЕДМЕТА НА ПОРЪЧКАТА**

Процедура за възлагане на обществена поръчка с предмет: „***Доставка чрез покупка на три броя нови хибридни леки автомобила за нуждите на Сметната палата на Република България“***

Целта на настоящата обществена поръчка е да бъде избран изпълнител, който да достави **три броя нови хибридни леки автомобили за нуждите на Сметна палата на Република България.**

**Правно основание:** чл.18, ал.1, т. 12 от Закона за обществените поръчки.

1. **ПРОГНОЗНА СТОЙНОСТ**

Максимална прогнозна стойност на поръчката**: до 198 000,00 лева /сто деветдесет и осем хиляди лева/ без ДДС.** Предлаганата цена следва да е окончателна, с включен транспорт, продуктова такса и без вкл. ДДС.

**Срок за валидност на офертите** – (3) три месеца от изтичане на срока за подаване на офертите.

**III.СРОК И МЯСТО НА ИЗПЪЛНЕНИЕ**

1. **Срокът за изпълнение на поръчката** (срок за доставката) е **до 90 календарни дни** от датата на сключване на договора.

2. Място за изпълнение на поръчката – гр. София, ул. „Екзарх Йосиф” № 37, Сметна палата на Република България.

**IV.** **ТЕХНИЧЕСКИ СПЕЦИФИКАЦИИ**

1. **Технически спецификации**

Доставените нови хибридни автомобили следва да отговарят на следните минимални технически параметри и характеристики:

|  |  |
| --- | --- |
| **Технически параметри на новите хибридни автомобили, изисквани от** **Възложителя** | |
| Вид на моторното превозно средство | М1 |
| Брой врати | 4 бр. |
| Брой места | до 5 бр. |
| Тип на двигателя | Хибрид – самозареждаща се система |
| Работен обем на двигателя | мин. 1990 см3 – макс. 2500 см3. |
| Обща системна мощност /к.с/ | мин. 170 к. с. – макс. 230 к. с. |
| Трансмисия | Автоматична |
| Задвижване | 4 Х 2 |
| Гориво | Бензин и електричество |
| Комбиниран разход | до 5.0 л./100 км. |
| Окачване | Предно – Независимо  Задно - Независимо |
| Спирачна система | Предни – Дискови  Задни - Дискови |
| Размери | Обща дължина: мин. 4800 – макс. 5000 мм.  Ширина: мин. 1800 – макс. 2000 мм.  Височина: мин. 1400 – макс. 1500 мм.  Междуосие: мин. 2700 – макс. 2900 мм. |
| Системи подпомагащи безопасността на управление | Сигнал за предупреждение за напускане на пътя, автоматична смяна на светлините – къси, дълги, електронна система за стабилност, антиблокираща спирачна система, въздушни възглавници, система за електронно разпределение на спирачното усилие и спирачен асистент. |
| Защитна система | Алармена система и имобилайзер |
| Климатизация | Двузонов или тризонов автоматичен климатик |
| Озвучаване | Аудио система – Радио CD и MP3 |
| Предни седалки | С електрическо управление |
| Навигационна система | Вградена навигационна система |
| Волан | Кожен, настройки във височина и дълбочина |
| Странични огледала | Електрически, със сензор за мъртва точка |
| Паркинг сензори | Предни и задни |
| Светлини | LED – къси и дълги, LED – фарове за мъгла |
| Евро сертификат | Евро 6 |
| Сертификат за съответствие |  |
| Декларация за произход |  |

1. **Общи изисквания към автомобилите:**

Моторните превозни средства да са нови и неупотребявани и от модели, които не са спрени от производство и са произведени до 12 месеца преди датата на доставка.

Моторните превозни средства следва да се доставят с:

- пълна окомплектовка съгласно Закона за движение по пътищата (комплект – аптечка -съгласно нормативните изисквания, светлоотразителна жилетка, триъгълник и пожарогасител, както и с авариен комплект, включващ крик, ключ за болтовете на джантите и 2 /два/ бр. вериги за сняг – метални, съобразени с размера на гумите);

- извършена пред продажна подготовка, заредени с всички за експлоатацията им течности и материали и минимум 10 литра гориво в резервоара.

Превозните средства да отговарят на техническите стандарти на ЕС или еквиваленти.

Димността и токсичността на отработените газове на двигателя да съответстват на регламентираното в екологична категория, ниво EURO 6 (или еквивалент или действаща към момента европейска норма за отработените газове). Относно емисии СО2 - емисии на СО2 (въглероден диоксид) – да са достигнати целите за специфични емисии на СО2 за съответната година на одобрение на типа МПС, определени в съответствие с изискванията на чл. 4 и Приложение № 1 на Регламент (ЕО) № 443/2009.

**Минимални гаранционни срокове, които участниците следва да осигурят:**

* за автомобила: минимум 5 години (60 месеца) или 150 000 км. пробег от доставката;
* за батериите: минимум 7 години (84 месеца) от доставката;
* Гаранционният срок на всички лаково-бояджийски покрития е мин. 3 години (36 месеца), считано от датата на доставката.
* Гаранционният срок срещу пробив от ръжда: минимум 12 години, считано от датата на доставка.

Гаранционната отговорност в рамките на гаранционния срок трябва да обхваща всички материални дефекти на компоненти за целият автомобил и силовото предаване, които не са консумативи. Ако дадена част прояви дефект в рамките на договорения период за гаранция при материални дефекти, същата следва да бъде подменена за сметка на изпълнителя в рамките на гарантирания максимален срок при гаранционното обслужване на части и агрегати. Гарантираните максимални срокове при гаранционното обслужване по части и агрегати са: до 72 часа за осигуряване на преглед на автомобила и до 10 дни за извършване на ремонта.

**V**. критерий за възлагане на поръчката**. МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТАТА**

**Критерий за възлагане на обществената поръчка:** Обществената поръчка се възлага въз основа на икономически най-изгодната оферта, при критерий за възлагане: **оптимално съотношение качество/цена**, при методика за определяне на комплексната оценка на офертите, съдържаща показателите за комплексна оценка и тяхната относителна тежест, както следва:

Ц – „Обща цена на предложените автомобили“, с тежест 55 % в комплексната оценка

ГА –„Гаранционен срок за автомобилите (в месеци)“, с тежест 10% в комплексната оценка

ГБ – „Гаранционен срок за батерията на автомобилите (в месеци)“, с тежест 25% в комплексната оценка

СД –“Срок на доставка на автомобилите (в дни)“, с тежест 10 % в комплексната оценка

Оценката по отделните показатели се определя, както следва:

**1. Оценка по показател „Обща цена на предложените автомобили“ – Ц:**

Максимален брой точки 55 (петдесет и пет) получава офертата с предложена най-ниска обща цена на предложените автомобили. Оценката (броя точки) на останалите оферти се определя, като отношение спрямо най-ниската обща цена на предложените автомобили по следната формула:

х 55 = Ц, където:

*Ц мин. - най-ниската обща стойност от всички оферти на предложените автомобили в лева без ДДС;*

*Ц предл. – обща стойност на предложените автомобили в лева без ДДС в оценяваната оферта;*

*55 - теглови коефициент, максимален брой точки за показателя;*

*Ц – брой точки по показателя „Обща цена на предложените автомобили“*

Предлаганата цена следва да включва всички разходи на Възложителя, свързани с получаването на предмета на поръчката, а именно: доставка на автомобилите и допълнително оборудване към тях съгласно изискванията на Възложителя, заложени в Техническата спецификация.

**2. Оценка по показател** „**Гаранционен срок за автомобила (в месеци)“** – **ГА**

Максимален брой точки 10 (десет) получава офертата с най-дълъг гаранционен срок в месеци, за предложените автомобили. Оценката (броя точки) на останалите оферти се определя, като отношение спрямо най-дългия гаранционен срок в месеци, за предложените автомобили, по посочената по-долу формула:

***x 10 = ГА,*** *където:*

*ГА предл. - гаранционен срок в месеци от конкретното предложение*

*ГА макс. - най-дългия гаранционен срок в месеци от всички предложения*

*10 – теглови коефициент, максимален брой точки за показателя*

*ГА – брой точки по показателя “Гаранционен срок за автомобила (в месеци)“*

**3. Оценка по показател „Гаранционен срок за батерията на автомобила (в месеци)“- ГБ:**

Максимален брой точки 25 (двадесет и пет) получава офертата с най-дългия гаранционен срок на батерията в месеци. Оценката (броят точки) на останалите оферти в процедурата се определя, като отношение спрямо най-дългия гаранционен срок на батерията за предложените автомобили, по посочената по-долу формула:

***x 25 = ГБ, където:***

***ГБ предл****.- гаранционен срок в месеци от конкретното предложение*

*ГБ макс. - най-дългият гаранционен срок в месеци от всички предложения*

*25 – теглови коефициент, максимален брой точки за показателя*

*ГБ – брой точки по показателя “Гаранционен срок за батерията на автомобила“*

**4. Оценка по показател** „**Срок на доставка на автомобила (в дни)“** – **СД**

Максимален брой точки 10 (десет) получава офертата с най-кратък срок за доставка в дни, за предложените автомобили. Оценката (броя точки) на останалите оферти се определя, като отношение спрямо най-краткия срок в дни, за предложените автомобили по формулата:

***x 10 = СД****, където:*

*СД мин. - най-нисък срок на доставка от всички оферти*

*СД предл. - срок на доставка от конкретното предложение*

*10 – теглови коефициент, максимален брой точки за показателя*

*СД – брой точки по показателя “Срок на доставка на автомобила“*

Общата (комплексна) оценка за всяка оферта се определя, като за всеки показател се изчисляват съответните точки по посочените по-горе формули. Резултатите от получените точки по всеки показател се сумират по формулата:

KO=Ц+ГА+ГБ+ СД

Максималният общ брой точки, които участникът може да получи след сумиране на точките по четирите показателя е 100 т.

Комисията прилага настоящата методика по отношение на всички допуснати до оценка оферти, като всички точки се изчисляват по всеки един от показателите до 2-ри знак след десетичната запетая.

**VI. УСЛОВИЯ ЗА УЧАСТИЕ И ИЗИСКВАНИЯ КЪМ УЧАСТНИЦИТЕ**

**1.Общи изисквания**

1.1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява доставката, която е предмет на поръчката, съгласно законодателството на държавата, в която е установено и което отговаря на условията, посочени в ЗОП и обявените изисквания на възложителя в указанията за участие.

1.2. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

1.3. Едно физическо или юридическо лице може да участва само в едно обединение.

1.4. Свързани лица по смисъла на параграф 2, т. 45 от Допълнителните разпоредби на ЗОП не могат да бъдат самостоятелни участници във възлагането.

1.5. Всеки участник в процедурата по възлагане на обществената поръчка има право да представи само една оферта.

1.6. Във възлагането могат да участват и обединения, които не са юридически лица.

1.7. Когато участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

1.8 Възложителят не поставя каквито и да е изисквания относно правната форма, под която *обединението* ще участва в процедурата за възлагане на поръчката.

1.9. Когато участникът е обединение, което не е юридическо лице, Възложителят поставя следните изисквания:

* да бъде определен и посочен партньор, който да представлява обединението за целите на настоящата обществена поръчка;
* да е налице солидарна отговорност на участниците в обединението при изпълнение на поръчката.

1.10. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че обединението не е регистрирано, при възлагане изпълнението на дейностите, предмет на настоящата обществена поръчка, участникът следва да извърши регистрацията по БУЛСТАТ, след като бъде уведомен за извършеното класиране и преди подписване на договора за възлагане на настоящата обществена поръчка.

Възложителят отстранява от участие във възлагането участник, който е обединение от физически и/или юридически лица, когато за член на обединението е налице някое от посочените в чл. 54, ал. 1 от ЗОП основания за отстраняване.

1.11. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

1.12. Подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата. Независимо от възможността за използване на подизпълнители отговорността за изпълнение на договора за обществена поръчка е на изпълнителя.

1.13. Участниците могат да се позоват на капацитета на трети лица, независимо от правната връзка между тях.

1.14. Посочените от участника трети лица следва да отговарят на изискванията на поставените от Възложителя критерии за подбор, за доказването на които участникът се позовава на техния капацитет и за тях да не са налице основанията за отстраняване по чл. 54, ал. 1 от ЗОП.

1.15. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Възложителят изисква участникът да замени посоченото от него трето лице, ако то не отговаря на някое от горните условия.

Възложителят изисква солидарна отговорност за изпълнението на поръчката от участника и третото лице.

**2. Изисквания относно лично състояние на участниците**

2.1. Възложителят отстранява от участие в процедурата участник, за когото е налице някое от следните основания за отстраняване, посочени в чл. 54, ал. 1 от ЗОП, а именно:

* е осъден с влязла в сила присъда за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
* е осъден с влязла в сила присъда за престъпление, аналогично на тези, посочени по-горе, в друга държава -членка или трета страна;
* има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;
* е налице неравнопоставеност в случаите по чл. 44, ал. 5 от ЗОП;
* е установено, че
* е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
* не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
  + - е установено с влязло в сила наказателно постановление или съдебно решение, нарушение на чл. 61, ал.1, чл.62, ал.1 или 3, чл. 63, ал.1 или 2, чл.118, чл.128, чл.228, ал.3, чл.245 и чл.301-305 от Кодекса на труда или чл.13, ал.1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;
    - е налице конфликт на интереси, който не може да бъде отстранен.

**Информацията относно липсата или наличието на основания за отстраняване по чл. 54, ал.1 от ЗОП се попълва в ЕЕДОП, част ІІІ.**

***Лицата, които декларират липсата на обстоятелства по чл. 54, ал. 1, т. 1, 2 и 7 от ЗОП са:***

* *представляващите по регистрация*
* *членовете на управителни и надзорни органи, съгласно документа за регистрация. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.*
* *представляващите по пълномощие - когато кандидатът или участникът/член на управителен или контролен орган се представлява от физическо лице по пълномощие, основанията по чл. 54, ал. 1, т. 1, 2 и 7 от ЗОП се отнасят и за това физическо лице.*

Участник, за когото са налице основания по чл. 54, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване, в съответствие с чл. 56 от ЗОП. За тази цел участникът може да докаже че:

* е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;
* е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
* е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.
* е платил изцяло дължимото вземане по чл. 128, чл. 228, ал.3 или чл.245 от Кодекса на труда.

В случай, че участник е предприел мерки за доказване на надеждност по чл. 56, ал.1, т.1-4 от ЗОП тези мерки се описват в свободен текст от участника и се прилагат доказателства в подкрепа на същите. Мотивите за приемане или отхвърляне на предприетите от участника мерки и представените доказателства се посочват в протокола от работа на комисията.

**2.2.Други основания за отстраняване**

***От процедурата се отстранява:***

* Участник, за когото е приложима забраната на чл.3, т.8 от ЗИФОДРЮПДРКЛТДС. Участникът декларира наличието/ липсата на посочените обстоятелства като попълва Образец ЕЕДОП, част III, раздел Г;
* Участници, които са свързани лица по смисъла на §1, т.13 и 14 от ДР на ЗППЦК. Участникът декларира наличие/ липса на посочените обстоятелства като попълва Образец ЕЕДОП, част III, раздел Г;
* Участник, чиято оферта не отговаря на предварително обявените условия или не е представил в срок обосновка по чл.72, ал.1 от ЗОП и чиято оферта надхвърля максималната прогнозна стойност на поръчката;
* Участник, който не отговаря на критериите за подбор;
* Участник, за когото са налице обстоятелствата по чл.69, от ЗПКОНПИ – декларира в ЕЕДОП.
* Отстранява се участник, който участва в обединение или е дал съгласие и фигурира като подизпълнител в офертата на друг участник и представя самостоятелна оферта.
* Отстранява се участник, който участва в две или повече обединения, които са участници по настоящата процедура за възлагане на обществена поръчка.

Участникът декларира липсата на основания за отстраняване от участие в процедурата и съответствие с поставените критерии за подбор чрез попълване на **Единен европейски документ за обществени поръчки (ЕЕДОП)**.

Когато е приложимо ЕЕДОП попълва всеки един от участниците в обединението, което не е юридическо лице, всеки подизпълнител, както и всяко лице, чиито ресурси ще бъдат ангажирани при изпълнението на поръчката.

В ЕЕДОП се предоставя (чрез деклариране) съответната информация, изисквана от възложителя и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която кандидатът или участникът е установен, са длъжни да представят информация.

Когато офертата е подписана от пълномощник информация за пълномощника се попълва в ЕЕДОП и ЕЕДОП се подписва и от пълномощника.

Съгласно чл. 67, ал. 4 от ЗОП ЕЕДОП се представя в електронен вид по образец. В профила на купувача към документацията на процедурата - *Приложение № 1* - е образец на ЕЕДОП, създаден с програма за текстообработка, който участниците следва да попълнят. При изготвяне на офертата си участникът следва да изтегли от профила на купувача на Възложителя *Приложение № 1* и да попълни необходимите данни в него относно основанията за отстраняване от процедурата и посочените критерии за подбор, след което файлът трябва да се подпише с квалифициран електронен подпис от съответните лица съгласно чл. 54, ал. 2 и ал. 3 от ЗОП. След попълване на образеца същият се записва във формат, който не позволява редактиране на неговото съдържание, подписва се електронно от задължените лица и се прилага към пакета документи за участие в процедурата (офертата). Подписаният с електронен/електронни подпис/и ЕЕДОП се представя от участника на подходящ оптичен носител в опаковката с офертата.

Индивидуалните участници изготвят и подават един ЕЕДОП, подписан от:

* лицата, които представляват участника по регистрация;
* лицата, които са членове на управителни и надзорни органи, съгласно документа за регистрация; при член ЮЛ ЕЕДОП се подписва от представляващите го физически лица по регистрация;
* физически лица, представляващи участник (член на управителен или контролен орган) по пълномощие.

Когато е налице необходимост от защита на техните лични данни или при различие в обстоятелствата, свързани с личното състояние, информацията относно посочените изисквания се попълва в отделен ЕЕДОП за всяко лице или за някои от лицата.

Когато лицата по [чл. 54, ал. 2](https://web.apis.bg/p.php?i=2752471#p39464919) и [3 от ЗОП](https://web.apis.bg/p.php?i=2752471#p39464919) са повече от едно и за тях няма различие по отношение на обстоятелствата по [чл. 54, ал. 1, т. 1](https://web.apis.bg/p.php?i=2752471#p39464919), [2](https://web.apis.bg/p.php?i=2752471#p39464919) и [7](https://web.apis.bg/p.php?i=2752471#p39464919) от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.

Участник, който участва самостоятелно в обществената поръчка, но ще ползва капацитета на трето/и лице/а по отношение на критериите, свързани с технически способности, посочени от възложителя, представя попълнен отделен ЕЕДОП за всяко едно от третите лица. По отношение на тези трети лица не следва да са налице основания за отстраняване от процедурата. Участник, който участва самостоятелно в обществената поръчка, но ще ползва капацитета на подизпълнител/и предоставя попълнен отделен ЕЕДОП за всеки подизпълнител.

При поискване от страна на Възложителя участниците представят информация относно правно-организационната форма, под която осъществяват дейността си и списък на задължените лица по смисъла на чл. 54, ал. 2 от ЗОП.

Когато участниците са обединения, които не са юридически лица, ЕЕДОП се представя от всеки от участниците в обединението.

**3. Критерии за подбор на участниците**

**3.1. Изисквания към икономическото и финансово състояние на участниците**

Възложителят не поставя изисквания за икономическо и финансово състояние.

**3.2.Изисквания за технически и професионални способности**

Минималното изискване към участниците е даимат изпълна най- малко една дейност с предмет, идентичен или сходен с предмета на поръчката през последните 3 (три) години (2016, 2017, 2018 г.). Под дейност с предмет “идентичен или сходен“ с предмета на поръчката следва да се разбира извършване на доставка на поне един автомобил. „Изпълнена” е тази доставка, която е извършена в рамките на заложения от Възложителя период, независимо от датата на възлагането й.

***При подаване на оферта участниците декларират съответствието си с горното изискване****,* ***като попълват част ІV, б. „В“, т.1б на ЕЕДОП, като посочат доставките, които са идентични или сходни с предмета на обществената поръчка, включително стойностите, датите и получателите.***

***Доказва се с удостоверение, издадено от получателя или друг документ доказващ доставката или чрез посочване на публичен регистър, в който е публикувана информация за доставката.***

На основание чл. 67, ал. 5 от ЗОП възложителят може по всяко време след отварянето на офертите да изиска от участниците представяне на документите, чрез които се доказва посочената в ЕЕДОП информация, когато това е необходимо за законосъобразното провеждане на процедурата.

Участникът, определен за изпълнител, представя преди сключване на договора актуални документи, чрез които се доказва съответствието му с поставените от възложителя критерии за технически и професионални способности.

**4. Изисквания към изпълнението**

**4.1.** Участникът да е производител/оторизиран представител на производителя с права за продажба и сервиз, като техническото предложение на участника трябва да бъде придружено с документ (заверено копие на сертификат, договор, оторизационно писмо, пълномощно или еквивалентен документ) от производителя. За обезпечаване на гаранционната отговорност на Изпълнителя по договора участникът посочва адрес на сервизната база.

**4.2**. Участникът е длъжен да представи валиден Сертификат за ЕО одобряване на типа превозно средство, към когото принадлежат предлаганите нови МПС. Сертификатът се представя към офертата под формата на електронно копие на целия документ и приложенията към него на CD.

**4.3.** Участникът следва да онагледи визуално/да презентира автомобилите, които предлага да бъдат доставени за нуждите на Сметната палата. За удостоверяване на това обстоятелство участникът следва да представи: образци, каталози и/или фотографски снимки на автомобилите, които предлага да бъдат закупени.

**4.4.** Изпълнителят е длъжен да предаде на Възложителя съпътстващите доставката документи, необходими за по-нататъшното ползване по предназначение, като сертификати, разрешителни, инструкции и всички необходими съпътстващи документи за извършване на регистрацията.

Изпълнителят следва да извърши първоначалната регистрация в КАТ и да представи на Възложителя голям и малък талон на автомобила, както и талон за преминат ГТП.

**VII. УКАЗАНИЯ ЗА Подготовка на офертАтА**

**1. Изисквания към офертата**

**1.1.**Всеки участник в процедурата може да представи само една оферта.

**1.2.**Не се допуска представяне на варианти.

**1.3**.Офертата следва да отговаря на изискванията на настоящите указания и да бъде подготвена съгласно приложените образци.

**1.4**.Офертата се представя в писмена форма на хартиен носител.

**1.5.**Офертата се подписва от представляващия участника или от надлежно упълномощено/и лице/лица.

**1.6**. Всички документи, свързани с офертата, трябва да бъдат на български език. Ако участникът представя документи на чужд език, същите следва да бъдат придружени с превод на български език.

**1.7.** Всички документи, за които не са представени оригинали, трябва да са заверени (когато са фотокопия) с гриф „Вярно с оригинала” и подпис на лицето, представляващо участника и печат.

**1.8.** Възложителят си запазва правото в случай на съмнение във верността или в автентичността на представени копия от документи да поиска от участника нотариално заверени копия на оригиналите.

**1.9**. Всички разходи по подготовката и представянето на офертата са за сметка на участниците. Възложителят не носи отговорност за извършените от участника разходи по подготовка на офертата, в случай че участникът не бъде класиран или в случай на прекратяване на процедурата.

**1.10.** Подаването на офертата задължава участниците да приемат напълно всички изисквания и условия, посочени в тази документация при спазване на ЗОП и другите нормативни актове, свързани с изпълнението на предмета на поръчката. Поставянето на различни от тези условия и изискванията в документацията от страна на участника, може да доведе до отстраняването му.

**2. Съдържание на офертата**

2.1. Съдържанието на офертата се представя в запечатана непрозрачна опаковка с надпис:

До

*Сметна палата на Република България*

*София, ул.”Екзарх Йосиф” № 37*

*За участие в процедура за възлагане на обществена поръчка чрез публично състезание с предмет:* „***Доставка чрез покупка на три броя нови хибридни леки автомобили за нуждите на Сметна палата на Република България“***

2.2 Върху опаковката с офертата се посочват:

* Наименование на участника;
* Наименование на поръчката, за която се подават документите;
* Адрес за кореспонденция и по възможност факс и електронен адрес.

2.3. Към офертата участникът следва да представи следните документи:

* **Опис на документите, изготвен от участника, въз основа на представените документи;**
* **Единен европейски документ за обществени поръчки** *Образец № 1 –* подписан с електронен подпис**;**представя се на оптичен носител*.*
* **Копие от документ, от който да е видно правното основание за създаване на обединението,** правата и задълженията на участниците в обединението, разпределението на отговорността между членовете на обединението и дейностите, които ще изпълнява всеки член на обединението /когато е приложимо/;
* Техническо предложение - Образец № 2;
* **Ценово предложение** – *Образец № 3*, което се поставя в запечатан непрозрачен плик с надпис **„Предлагани ценови параметри”. Пликът, съдържащ ценовото предложение на участника, се поставя в опаковката.**

1. **Подаване на офертите**

Офертите могат да бъдат представени чрез пощенска или друга куриерска услуга, с препоръчана пратка с обратна разписка. Оферти, подадени по този начин, следва да бъдат получени при възложителя в срока, определен за получаване на офертите, посочен в обявлението за поръчка. Възложителят не се ангажира да съдейства за пристигането на офертата на адреса и в срока, определен от него. Рискът от забава или загубване на офертата е за участника.

Офертите се подават в деловодството на административната сграда на Сметната палата всеки работен ден от 09.00 часа до 17.30 часа, в срока съгласно посоченото в раздел IV.2.2 от обявлението за поръчката.

При приемането на офертата върху плика се отбелязват пореден номер, датата и часа на получаването и посочените данни се записват във входящ регистър.

Не се приемат за участие в процедурата оферти, които са представени след изтичане на крайния срок за получаване или в незапечатан или скъсан плик или с непопълнени данни. Такива оферти незабавно се връщат на подателя и съответното обстоятелство се отбелязва в регистъра.

Не се приемат оферти по електронен път.

1. **Валидност на офертите**

Участниците са обвързани с условията на представените оферти за период от 3 (три) месеца, от датата, определена за краен срок за подаване на офертите, съгласно обявлението.

**5. Комуникация между Възложителя и участниците**

4.1. Възложителят предоставя пълен и неограничен достъп по електронен път до документацията за участие в настоящата процедура, като я публикува в своя Профил на купувача - [**https://www.bulnao.government.bg/bg/articles/zop-2019-007-publichno-systezanie-2222**](https://www.bulnao.government.bg/bg/articles/zop-2019-007-publichno-systezanie-2222)в електронната преписка на конкретната обществена поръчка.

4.2. Разясненията по документацията за участие в процедурата (ако има такива), както и информация за деня, часа и мястото на провеждане на публично заседание за отваряне и оповестяване на ценовите предложения на допуснатите участници се публикуват само на Профила на купувача на възложителя, посочен по-горе в електронната преписка на конкретната процедура.

4.3. Комуникацията между възложителя и участниците в настоящата процедура се извършва в писмен вид. Обменът на информация между възложителя и участника може да се извършва по един от следните начини:

а) лично – срещу подпис;

б) по пощата – чрез препоръчано писмо с обратна разписка, изпратено на посочения от участника адрес;

в) чрез куриерска служба;

г) по факс;

д) по електронен път при условията и по реда на Закона за електронния документ и електронния подпис;

е) чрез комбинация от тези средства.

Възложителят е длъжен да изпраща на участниците чрез някой от посочените по-горе способи само документи по процедурата, за които това е изрично предвидено в ЗОП. В предвидените от ЗОП хипотези, някои документи по процедурата се обявяват и само чрез профила на купувача на възложителя.

**viii. оценка и класиране на офертите**

**1.** Разглеждането и оценката на офертите, както и класирането на участниците се извършва от специално назначена от Възложителя комисия по реда на Глава пета, раздел VІІ от ППЗОП.

2. Комисията класира участниците в низходящ ред на получените комплексни оценки на офертите им (КО), като на първо място се класира участникът, чиято оферта е получила най-висока КО.

3.В случай, че комплексните оценки на две или повече оферти са равни, за икономически най-изгодна се приема тази оферта, която е определена чрез принципа на чл. 58, ал. 2 и ал. 3 от ППЗОП.

4. Възложителят сключва договор с участника, класиран на първо място.

**IX. СКЛЮЧВАНЕ НА ДОГОВОР**

1. Възложителят сключва договор с определения за изпълнител на обществената поръчка в едномесечен срок от влизане в сила на решението за определяне на изпълнителя.

2. Договорът за обществена поръчка се сключва с участника, определен за изпълнител, който преди подписването му е длъжен да представи:

а) документ за внесена/учредена гаранция за изпълнение в посочения от възложителя в настоящата документация размер и при обявените условия (оригинал);

б) за обстоятелствата по чл. 54, ал.1, т.6 от ЗОП - удостоверение от органите на Изпълнителна агенция ”Главна инспекция на труда”.

в) регистрация по БУЛСТАТ, когато участникът е обединение, което не е юридическо лице;

г) доказателства за изпълнена доставка с предмет, идентичен или сходен с този на предмета на поръчката за последните три години, считано от датата на подаване на офертата - под формата на удостоверение, издадено от получателя или друго доказателство за извършена доставка или чрез посочване на публичен регистър, в който е публикувана информацията за доставката и/или услугата;

Документите се представят и за подизпълнителите и третите лица, ако има такива.

Когато участникът, избран за изпълнител, е чуждестранно лице, той представя съответните документи, издадени от компетентен орган съгласно законодателството на държавата, където е установен. В случаите, в които в съответната държава не се издават документи за посочените обстоятелства, участникът представя декларация, ако такава декларация има правно значение за съответната държава.

3. В случай, че е заявено ползване на подизпълнители, изпълнението на договора за обществена поръчка не започва преди да бъде представен сключен договор за подизпълнение.

4. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

5. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

Замяна или включване на подизпълнител по време на изпълнение на договора за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване от процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

6. Договор се сключва в съответствие с предложения проект на договор, допълнен с предложенията в офертата на участника, определен за изпълнител.

**X. ГАРАНЦИЯ ЗА ИЗПЪЛНЕНИЕ. ГАРАНЦИЯ ЗА АВАНСОВО ПЛАЩАНЕ**

Определеният за изпълнител участник, преди сключване на договора, представя гаранция за изпълнение в размер на 5 % (пет процента) от стойността на договора, без ДДС.

Срещу авансово предоставените средства изпълнителят предоставя гаранция за авансово плащане в размер 100 % авансовото плащане.

Гаранцията се представя в една от следните форми, по избор на участника:

-банкова гаранция в полза на Сметната палата;

-парична сума, вносима по сметка на Сметната палата IBAN BG82 BNBG 9661 3300 1800 01 или

-застрахователна полица за застраховка, която обезпечава изпълнението чрез покритие от застрахователя на отговорността на изпълнителя. Възложителят следва да е посочен като трето ползващо лице по тази застраховка.

**Изисквания по отношение на гаранциите**

Изпълнителят избира формата на гаранцията измежду една от следните: парична сума, внесена по банковата сметка на Възложителя; банкова гаранция; или застраховка.

Когато гаранцията се представя във вид на **парична сума**, тя се внася по следната банкова сметка на Възложителя: IBAN BG82 BNBG 9661 3300 1800 01. Всички банкови разходи, свързани с преводите на сумата са за сметка на Изпълнителя.

Когато Изпълнителят представя **банкова гаранция** се представя оригиналът й, като тя трябва да е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му и/или от гаранцията за обезпечаване на авансовото плащане със срок на валидност за гаранцията за изпълнение - срокът на действие на Договора, плюс 30 (тридесет) дни, респективно за гаранцията за авансово плащане - срокът за усвояване на авансовото плащане + 3 (три) дни.

Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

**Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни, съответно застраховка, която обезпечава авансовото плащане е със срок до усвояване на авансовото плащане + 3 (три) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, включително при неусвояване или невръщане на авансовото плащане и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Задържане и освобождаване на гаранцията за изпълнение**

Възложителят освобождава гаранцията за изпълнение на Договора на етапи и при условия, както следва:

1. частично освобождаване в размер на 70 % (седемдесет процента) от стойността на Договора без ДДС в срок от 7 (седем) дни, след приемане на доставката на автомобилите и подписване на протокол за регистрация на автомобилите при условие че сумите по гаранцията не са задържани, или не са настъпили условия за задържането им;

2. окончателно освобождаване на остатъчната сума по гаранцията се извършва в срок от 5 (пет) дни, след изтичане на гаранционния срок на автомобилите, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

Във връзка с провеждането на процедурата и подготовката на офертите от участниците, за въпроси, които не са разгледани в настоящите указания, се прилагат ЗОП и ППЗОП, решението, обявлението и проекто -договора по настоящата процедура.